**ВЪПРОСИ И ОТГОВОРИ**

**по процедура чрез подбор на проекти BG14MFOP001-4.012 „Подкрепа за инфраструктура и услуги, свързани с малките рибарски стопанства и туризма, в полза на малки рибарски общности“ по мярка 7.1 „Подкрепа за инфраструктура и услуги, свързани с малките рибарски стопанства и туризма, в полза на малки рибарски общности” от Стратегия за водено от общностите местно развитие 2014-2020 г. на МИРГ Високи Западни Родопи: Батак - Девин – Доспат, финансирана по Програмата за морско дело и рибарство 2014 - 2020 г. (ПМДР), одобрени с докладна записка № 93-6279/20.09.2019 г. от Ръководителя на Управляващия орган на ПМДР**

**Въпрос:**

ДО УПРАВЛЯВАЩИЯ ОРГАН

НА ПРОГРАМА ЗА МОРСКО ДЕЛО И РИБАРСТВО

УВАЖАЕМИ ГОСПОДА,

СЛР „Ловно-рибарско дружество“ Девин е член на Управителния съвет на Сдружение МИРГ ВЗР. Сдружението, работи за постигането на цели, които напълно съвпадат с целите на СВОМР на МИРГ. Сдружението ни подготвя проектно предложение в рамките на публикуваната покана по мярка 7.1 Подкрепа за инфраструктура и услуги, свързани с малките рибарски стопанства и туризма, в полза на малки рибарски общности.

В Условията за кандидатстване - т. 11.2 Критерии за недопустимост на кандидатите, обаче е налице текст (в точка 5), който указва, че: Потенциалните кандидати не могат да участват в процедурата чрез подбор на проекти и да получат безвъзмездна финансова помощ, в случай че:

а) е лице или се представлява от лице, което е на трудово или служебно правоотношение в МИРГ, УС на МИРГ, Управляващия орган, Междинното звено и Сертифициращия орган до една година от прекратяване на правоотношението;

б) лице, което е било на трудово или служебно правоотношение в МИРГ, УС на МИРГ, в Управляващия орган, Междинното звено и Сертифициращия орган до една година от прекратяване на правоотношението, е в трудов или друг договор за изпълнение на ръководни или контролни функции или в които такова лице е съдружник, притежава дялове или акции или е управител или член на орган на управление или контрол.

Моля да поясните, дали сме допустим кандидат по мярката, доколкото в одобрената Стратегия на МИРГ, не съществува ограничение за членовете на УС и КС на МИРГ да участват с проектни предложения по мерките от Стратегията.

С уважение

Председател на УС на СЛР ЛРД Девин

Здравко Иванов

**Отговор:**

*В случай че лицето, което представлява СЛР „Ловно-рибарско дружество“ Девин не е не е на трудово или служебно правоотношение в МИРГ, УС на МИРГ, Управляващия орган, Междинното звено и Сертифициращия орган до една година от прекратяване на правоотношението, както и ако не е било на трудово или служебно правоотношение в МИРГ, УС на МИРГ, в Управляващия орган, Междинното звено и Сертифициращия орган до една година от прекратяване на правоотношението, не е в трудов или друг договор за изпълнение на ръководни или контролни функции или в които такова лице е съдружник, притежава дялове или акции или е управител или член на орган на управление или контрол, то няма причина дружеството да не е допустим кандидат по процедура чрез подбор на проекти BG14MFOP001-4.012 „Подкрепа за инфраструктура и услуги, свързани с малките рибарски стопанства и туризма, в полза на малки рибарски общности“.*

**Въпрос:**

Здравейте,

Във връзка с процедура за подбор на проекти BG14MFOP001-4.012 „Подкрепа за инфраструктура и услуги, свързани с малките рибарски стопанства и туризма, в полза на малки рибарски общности“ на МИРГ „ВЗР: Батак – Девин – Доспат“, финансирана по Програмата за морско дело и рибарство 2014-2020 г., съфинансирана от Европейския фонд за морско дело и рибарство имам следния въпрос:

Съгласно Раздел 14.1.4. Допустими за финансиране разходи са и разходи за реконструкция/рехабилитация или изграждане на сгради и дребномащабна туристическа инфраструктура, свързани с риболовния туризъм (строително-ремонтните и строително-монтажните дейности).

В раздел 13.1. Допустими дейности от Условията за кандидатстване по процедурата са посочени следните дейности, свързани с риболовния туризъм:

- Изграждане на база за спортен риболов – зониране на пространства на язовирите и дребна инфраструктура;

- Развиване на туристически атракциони чрез ефективно използване на природните ресурси и конкретно свързани с риболов (закупуване/изграждане на дребномащабни съоръжения, оборудване на бази и пространства);

Въпросът ми е допустими ли са разходи за извършване на СМР /реконструкция/ на съществуващи помещения за отдих на туристи, практикуващи на територията на стопанство риболовен туризъм, т.к.от така изписаните допустими дейности и разходи не става ясно дали тези разходи са допустими или не в рамките на тази процедура, при условие, че кандидатът както и проектното предложение отговаря на всички останали изисквания за допустимост.

Потенциален бенефициент

**Отговор:**

*Изграждане/ реконструкция на нови или съществуващи помещения за отдих на туристи не са допустими по мярката. Те не представляват туристически атракциони и не влизат в групата от дейности „Развиване на туристически атракциони чрез ефективно използване на природните ресурси и конкретно свързани с риболов (закупуване/изграждане на дребномащабни съоръжения, оборудване на бази и пространства“, както и в която и да е друга група от допустими дейности. За да са допустими разходите, включени в проектното ви предложение те трябва да са за допустими дейности. В този смисъл посочените в Раздел 14.1.4. Допустими за финансиране разходи - разходи за реконструкция/рехабилитация или изграждане на сгради и дребномащабна туристическа инфраструктура, свързани с риболовния туризъм (строително-ремонтните и строително-монтажните дейности), не може да се разглеждат като възможност за изграждане/реконструкция на помещения за настаняване на туристи.*

**Въпрос:**

Здравейте,

Относно Процедура за подбор на проекти BG14MFOP001-4.012 - МИРГ "ВЗР:Батак-Девин-Доспат" Мярка 7.1 "Подкрепа за инфраструктура и услуги, свързани с малките рибарски стопанства и туризма, в полза на малки рибарски общности" имам следния въпрос:

В точка 13.1. „Допустими дейности" от Условията за кандидатстване по настоящата процедура е включена дейността "Изграждане на база за спортен риболов". Базата за спортен риболов може ли да включва изграждане или обновяване на съществуващи помещения за настаняване?

Потенциален бенефициент

**Отговор:**

*Изграждане/ реконструкция на нови или съществуващи помещения за отдих на туристи не са допустими по мярката. Те не представляват туристически атракциони и не влизат в групата от дейности „Развиване на туристически атракциони чрез ефективно използване на природните ресурси и конкретно свързани с риболов (закупуване/изграждане на дребномащабни съоръжения, оборудване на бази и пространства)“ , както и в която и да е друга група от допустими дейности. За да са допустими разходите, включени в проектното ви предложение те трябва да са за допустими дейности. В този смисъл посочените в Раздел 14.1.4. Допустими за финансиране разходи - разходи за реконструкция/рехабилитация или изграждане на сгради и дребномащабна туристическа инфраструктура, свързани с риболовния туризъм (строително-ремонтните и строително-монтажните дейности), не може да се разглеждат като възможност за изграждане/реконструкция на помещения за настаняване на туристи.*